open-index/open-wikipedia-markdown huggingface dataset:
สำนักงานกองทุนสงเคราะห์การทำสวนยาง

**สำนักงานกองทุนสงเคราะห์การทำสวนยาง** (Office of the Rubber Replanting Aid Fund) หรือ สกย. (ORRAF) เป็นอดีตรัฐวิสาหกิจ ประเภทส่งเสริมที่ไม่แสวงหากำไร สังกัดกระทรวงเกษตรและสหกรณ์ ตั้งขึ้นตามพระราชบัญญัติกองทุนสงเคราะห์การทำสวนยาง พ.ศ. 2503 (ปรับปรุง พ.ศ. 2505 พ.ศ. 2518 และ พ.ศ. 2530) เพื่อดำเนินกิจการให้การสงเคราะห์การทำสวนยาง และการสงเคราะห์ปลูกแทนด้วยไม้ยืนต้นชนิดอื่นที่มีความสำคัญทางเศรษฐกิจ

นอกจากนี้รัฐบาลยังมอบนโยบาย ให้ สกย. ช่วยเหลือเกษตรกรชาวสวนยาง ให้รวมตัวจัดตั้งสหกรณ์กองทุนสวนยาง โดยจัดสรรงบประมาณสร้างโรงผลิตยางแผ่นผึ่งแห้ง / รมควัน ให้กับกลุ่มเกษตรกร เพื่อแปรรูปผลผลิต เป็นยางแผ่นรมควัน หรือ อบแห้ง สำหรับกลุ่มเกษตรกรที่รวมตัวกัน ไม่มากพอ ที่จะจัดตั้งสหกรณ์ รัฐก็ให้ สกย. จัดสร้างโรงเรือนผลิตยางแผ่นดิบคุณภาพดี ให้ นอกจากนั้นรัฐยังมอบหมาย ให้ สกย. จัดตลาดประมูลยางระดับท้องถิ่น เพื่อให้เกษตรกร และพ่อค้ามาซื้อขายผลผลิต ที่ได้คุณภาพมาตรฐาน และราคาที่เป็นธรรม

วันที่ 15 กรกฎาคม 2558 หน่วยงานนี้ได้ยุบรวมกับ องค์การสวนยาง และ สถาบันวิจัยยาง เป็น การยางแห่งประเทศไทย ซึ่งเป็นรัฐวิสาหกิจ ตาม พระราชบัญญัติการยางแห่งประเทศไทย พ.ศ. 2558

## วัตถุประสงค์ในการจัดตั้ง
#ส่งเสริมให้เกษตรกรปลูกยางพันธุ์ดีหรือไม้ยืนต้นทดแทนยางเก่า และส่งเสริมให้เกษตรกร ที่ไม่มียางมาก่อน ได้ปลูกสร้างสวนยางพันธุ์ดี โดยให้ทุนสงเคราะห์รวมทั้งคำแนะนำทางวิชาการ เพื่อให้มีผลผลิตและรายได้เพิ่มขึ้น
#พัฒนาคุณภาพผลผลิตให้เป็นที่ยอมรับของตลาด โดยใช้เทคโนโลยีเหมาะสม
#พัฒนาระบบ และกลไกตลาด ให้เกษตรกรชาวสวนยาง ได้รับ ความเป็นธรรม ในด้านราคา
#จัดตั้ง และ พัฒนาองค์เกษตรกรชาวสวนยาง ให้เข้มแข็ง มีศักยภาพ ในการพัฒนา และอำนาจต่อรองที่สูงขึ้น

## แหล่งรายได้
เงินทุนที่นำมาใช้ในการดำเนินงานของ สกย. ได้มาจาก 2 แหล่ง ได้แก่
#เงินสงเคราะห์ (CESS) เก็บจากผู้ส่งออกยางนอกราชอาณาจักร ในอัตราที่รัฐมนตรีว่าการกระทรวงเกษตรและสหกรณ์กำหนด โดยการอนุมัติของ คณะรัฐมนตรี ปัจจุบันจัดเก็บในอัตรากิโลกรัมละ 5 บาท เงินสงเคราะห์ที่เก็บได้แต่ละปีไม่เกินร้อยละ 5 ให้กรมวิชาการเกษตร นำไปค้นคว้าวิจัยงานยาง ไม่เกินร้อยละ 10 เป็นค่าใช้จ่ายในการบริหารของ สกย. และ ไม่น้อยกว่าร้อยละ 85 ส่งคืนกลับสู่เกษตรกรที่ขอทุนสงเคราะห์ปลูกแทน ในรูป ของ การช่วยเหลือ ทางด้านวิชาการ และปัจจัยการผลิต เงินสงเคราะห์นี้จะจ่ายเพื่อการอื่นไม่ได้
#เงินงบประมาณแผ่นดิน แบ่งออกเป็น 2 ส่วน
##เงินสมทบ เพื่อการสงเคราะห์ ตามพระราชบัญญัติ กองทุนสงเคราะห์การทำสวนยาง และตามที่ได้รับอนุมัติจากคณะรัฐมนตรีเป็นรายปี ภายใต้แผนวิสาหกิจ สกย.
##เงินสมทบเพื่อเป็นค่าใช้จ่ายในการบริหารงานการสงเคราะห์

## การแบ่งส่วนบริหารองค์กร
สำนักงานกองทุนสงเคราะห์การทำสวนยาง มีสำนักงานใหญ่ตั้งอยู่ที่ 67/25 ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร แบ่งการบริหารงานออกเป็น 12 ฝ่าย และมีสำนักงานกองทุนสงเคราะห์การทำสวนยางจังหวัด 46 แห่ง สำนักงานกองทุนสงเคราะห์การทำสวนยางอำเภอ 56 แห่ง ศูนย์ปฏิบัติการสงเคราะห์สวนยางจังหวัด 12 แห่ง และศูนย์เรียนรู้ยางพารา 4 แห่ง ตั้งอยู่ในพื้นที่ที่มีการปลูกยางพารา ครอบคลุมภูมิภาคต่างๆ ทั้งภาคเหนือ ภาคใต้ ภาคตะวันออก และภาคตะวันออกเฉียงเหนือ

## ทำเนียบประธานคณะกรรมการกองทุนสงเคราะห์การทำสวนยาง

## อ้างอิง

หมวดหมู่:กระทรวงเกษตรและสหกรณ์
หมวดหมู่:รัฐวิสาหกิจไทยในอดีต
หมวดหมู่:องค์การที่ก่อตั้งในปี พ.ศ. 2503
หมวดหมู่:สิ้นสุดในประเทศไทยในปี พ.ศ. 2558
หมวดหมู่:องค์การในเขตบางกอกน้อย
ประถมศึกษา

**ประถมศึกษา** (ย่อว่า ป.; ) เป็นระบบการศึกษาระดับพื้นฐานซึ่งจัดขึ้นสำหรับเด็กอายุระหว่าง 6 - 12 ปีโดยประมาณ ต่อจากการจัดการศึกษาระดับเด็กเล็กหรือปฐมวัย และเป็นการจัดการศึกษาก่อนระดับมัธยมศึกษา หลักสูตรกระทรวงศึกษาธิการ แบ่งการศึกษาระดับประถมศึกษาออกเป็น 2 ช่วงชั้น คือ ช่วงชั้นที่ 1 (ชั้นประถมศึกษาปีที่ 1 – 3) เรียกว่า**ประถมศึกษาตอนต้น** (มักเรียกโดยย่อว่า ป. ต้น) เทียบเท่ากับ grade 1 - 3 และช่วงชั้นที่ 2 (ชั้นประถมศึกษาปีที่ 4 – 6) เรียกว่า **ประถมศึกษาตอนปลาย** (มักเรียกโดยย่อว่า ป. ปลาย) เทียบเท่ากับ grade 4 - 6

## อ้างอิง

หมวดหมู่:การศึกษา
จิ้งโกร่ง

**จิ้งโกร่ง**  เป็นแมลงชนิดหนึ่งที่สามารถรับประทานได้ มีลักษณะคล้ายกับจิ้งหรีด ชื่อพื้นเมืองอื่นๆของจิ้งโกร่ง คือ อ้ายโกร่ง หัวตะกั่ว จี้กุ่ง ขี้กุ่ง จี่นายโม้ ขี้หนาย จี่ป่ม และ จี่โป่ง  

## กายวิภาค
จิ้งโกร่งรูปร่างคล้ายกับจิ้งหรีดค่อนข้างอ้วน มีลำตัวยาวประมาณ 4.5 ซม. กว้าง 1 ซม. มีสีน้ำตาล หนวดยาวแบบเส้นด้าย หัวกลมและใหญ่ ปากแบบกัดกิน ปีกมีลายเส้นเล็กน้อย ตัวผู้สามารถทำเสียงได้โดยใช้ขอบปีกคู่หน้าสีกัน มีอวัยวะฟังเสียงอยู่ที่บริเวณขาหน้า

## อ้างอิง

หมวดหมู่:จิ้งหรีด
หมวดหมู่:แมลงที่รับประทานได้
ลอตเต้เวิลด์

thumb|ล็อตเตเวิลด์

**ลอตเต้เวิลด์** (; ) เป็นสวนสนุกแห่งหนึ่งตั้งอยู่ในโซล ประเทศเกาหลีใต้ พื้นที่ประกอบด้วยสวนสนุกในร่มและกลางแจ้ง และมีสิ่งอำนวยความสะดวกอื่นๆในบริเวณสวนสนุก อาทิ การเชื่อมต่อกับระบบรถไฟฟ้ารางเดี่ยว ห้างสรรพสินค้า โรงแรม และพิพิธภัณฑ์พื้นบ้านของเกาหลี รวมทั้งโรงภาพยนตร์ พิพิธภัณฑ์สัตว์น้ำ และพื้นที่สำหรับการกีฬา  สวนสนุกในร่มของลอตเต้เวิลด์เป็นสวนสนุกในร่มที่มีขนาดใหญ่ติดอันดับโลก และเคยได้รับการจัดอันดับที่ 7 ของสถานที่ท่องเที่ยวน่าดึงดูดของโลกในปี ค.ศ. 2002 สวนสนุกแห่งนี้เปิดบริการตั้งแต่วันที่ 12 กรกฎาคม ค.ศ. 1989 มีจำนวนนักท่องเที่ยวกว่า 8 ล้านคนต่อปี 

## อ้างอิง

## แหล่งข้อมูลอื่น
* Lotte World official website 
* Lotte World official website 
* Lotte world at Seoul: Official Seoul Tourism 

หมวดหมู่:สวนสนุกในประเทศเกาหลีใต้
หมวดหมู่:สิ่งก่อสร้างในเขตซงพา
เสม็ดขาว

thumb|ดอกเสม็ดขาว
**เสม็ดขาว**  เป็นไม้ยืนต้นขนาดเล็ก-ใหญ่ สูง 5-25 เมตร ผลัดใบ เรือนยอดเป็นพุ่มกลม ใบอ่อนสีแดง เปลือกสีน้ำตาลแดง มีใบเดี่ยวเรียงตรงข้าม ใบรูปใบหอกแกมรูปไข่ ดอกสีขาว ออกเป็นช่อแบบช่อกระจุกแยกแขนงตามซอกใบและปลายกิ่ง ดอก ออก ก.พ - เม.ย ผลสดแบบมีเนื้อเมล็ดเดี่ยว ทรงกลม หรือ ไข่สีขาว ผล ออก มี.ค - มิ.ย

มีประโยชน์ ยอดอ่อน นำมาลวก หรือกินกับผักกับน้ำพริก มีรสเปรี้ยวอมฝาด ใบตำพอกแก้เคล็ดขัดยอก ฟกบวม

## อ้างอิง

หมวดหมู่:วงศ์ชมพู่
หมวดหมู่:สมุนไพร
หมวดหมู่:พืชที่รับประทานได้
แบรนดี้ นอร์วูด

**แบรนดี้ รายานา นอร์วูด** () เกิดเมื่อวันที่ 11 กุมภาพันธ์ ค.ศ. 1979 หรือเป็นที่รู้จักในชื่อ แบรนดี้ (Brandy) เป็นนักร้องอเมริกัน แนวอาร์แอนด์บี นักแต่งเพลง นักแสดง โปรดิวเซอร์ภาพยนตร์ ในบางครั้งเป็นแร็ปเปอร์ 

เธอเกิดในครอบครัวดนตรี ในแม็กโคมบ์ รัฐมิสซิสซิปปี และโตในคาร์สัน รัฐแคลิฟอร์เนีย นอร์วูดมีผลงานสมทบครั้งแรกในซิตคอมที่มีระยะสั้น ๆ ทางช่องเอบีซี ที่ชื่อ *Thea* ในปี 1996 เธอแสดงซิตคอมที่ประสบความสำเร็จเรื่อง *Moesha* และยังได้รับบทในหนังภาคต่อแนวสยองขวัญเรื่อง  *I Still Know What You Did Last Summer* และภาพยนตร์โทรทัศน์เรื่อง *Cinderella* (1997) และ *Double Platinum* (1999)

ในปี 1993 เธอเซ็นสัญญากับค่ายเพลงแอตแลนติก ออกผลงานอัลบั้มในชื่อตัวเอง และเธอประสบความสำเร็จได้รับรางวัลแกรมมี่กับเพลง "The Boy Is Mine" ที่ร่วมร้องกับนักร้องวัยเดียวกัน โมนิกา และมีผลงานอัลบั้มชุดที่ 2 ที่ชื่อ *Never Say Never* ในปี 1998 เธอมีผลงานชุดล่าสุดชุด *Human* (2008) ผลงานกับค่ายเอพิก หลังจากที่ย้ายค่ายเพลงในปี 2005

RIAA จัดอันดับให้นอร์วูดเป็น 1 ในศิลปินหญิงที่มียอดขายมากที่สุดในประวัติศาสตร์ดนตรีอเมริกัน มียอดขายมากกว่า 10.5 ล้านชุด จากผลงานสตูดิโออัลบั้ม 5 ชุด ในสหรัฐอเมริกา และมียอดขาย 25 ล้านชุดทั่วโลก

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดโซนี่ มิวสิค
หมวดหมู่:ศิลปินสังกัดแอตแลนติกเรเคิดส์
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐมิสซิสซิปปี
หมวดหมู่:บุคคลจากรัฐแคลิฟอร์เนีย
หมวดหมู่:โปรดิวเซอร์เพลงชาวอเมริกันเชื้อสายแอฟริกา
อาคาร 63

**อาคาร KLI 63** หรือ **Golden Tower** (; ฮันกึล: 63 빌딩 หรือ 육삼 빌딩)  เป็นตึกที่ตั้งอยู่บนเกาะยออึยกลางแม่น้ำฮัน โซล ประเทศเกาหลีใต้ ออกแบบโดย Skidmore, Owings and Merrill   มีจำนวนชั้นทั้งหมด 63 ชั้น ชั้นใต้ดิน 3 ชั้น เป็นตึกที่มีความสูงที่สุดในประเทศเกาหลี เป็นเวลา 15 ปี จนถึงปี 2003 จึงถูกแทนที่ด้วยอาคาร Hyperion 

## อ้างอิง

## แหล่งข้อมูลอื่น
*Official English-language website 
* KLI 63 Building

หมวดหมู่:ตึกระฟ้าในโซล
หมวดหมู่:สิ่งก่อสร้างในเขตย็องดึงโพ
ปลาอีกอง

**ปลาอีกอง** หรือ **ปลาที-บาร์บ** หรือ **ปลาโสร่ง** (; ) ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae) มีรูปร่างคล้ายปลาเสือข้างลาย (*Puntigrus partipentazona*) และปลาเสือสุมาตรา (*P. tetrazona*) ซึ่งเป็นปลาในวงศ์เดียวกัน  แต่ปลาอีกองมีรูปร่างป้อมสั้นกว่า มีสีลำตัวขาวอมเหลืองหรือชมพู มีแถบสีดำในแนวตั้ง 2 แถบดูแลคล้ายตัวที (T) ในภาษาอังกฤษ แถบแรกอยู่ใกล้ช่องเปิดเหงือกและอีกแถบอยู่บริเวณฐานครีบหลัง ลำตัวตอนท้ายจะมีแถบสีดำในแนวนอนยาวไปถึงโคนครีบหาง มีจุดสีดำเป็นวงกลมขนาด 2 จุดอยู่บริเวณเหนือฐานครีบก้น  ครีบทุกครีบมีสีส้มปนแดง ยกเว้นครีบอกมีสีเหลือง

ขนาดโตเต็มที่ประมาณ 10 เซนติเมตร แต่พบใหญ่ที่สุดถึง 20 เซนติเมตร แต่ที่พบโดยเฉลี่ยยาวประมาณ 5 เซนติเมตร  พบกระจายพันธุ์ในเขตต้นน้ำลำธารหรือน้ำตกบนภูเขา ในประเทศไทยพบได้ในภาคใต้ตั้งแต่ จังหวัดตรัง เป็นต้นไป และพบเรื่อยไปจนถึงมาเลเซีย, สิงคโปร์และอินโดนีเซีย

นิยมเลี้ยงเป็นปลาตู้สวยงาม ร่วมกับปลาชนิดอื่นที่มีความใกล้เคียงกัน เช่น ปลาเสือข้างลาย และปลาเสือสุมาตรา หรือปลามะไฟ (*Pethia stoliczkana*) เป็นต้น 

## อ้างอิง

## แหล่งข้อมูลอื่น
* รูปและข้อมูลปลาอีกอง

หมวดหมู่:สกุลบาร์โบดีสหมวดหมู่:ปลาที่พบในประเทศไทยหมวดหมู่:ปลาน้ำจืดหมวดหมู่:ปลาตู้หมวดหมู่:ปลาน้ำตกและลำธาร
แบร์รี กิบบ์

**เซอร์ แบร์รี แอลัน ครอมพ์ตัน กิบบ์**  นักร้อง นักแต่งเพลง นักกีตาร์ชาวอังกฤษ  เป็นหนึ่งในสามพี่น้องกิบบ์ ที่เป็นสมาชิกวงบีจีส์ วงดนตรีป็อปวงหนึ่งที่ประสบความสำเร็จสูงสุด โดยเป็นพี่ชายคนโตของฝาแฝดโรบินกับมอริซ และแอนดี กิบบ์  แบร์รี กิบบ์ เป็นนักแต่งเพลงชาวอังกฤษที่ประสบความสำเร็จสูงสุดเป็นอันดับ 5  บนชาร์ตของอังกฤษ

แบร์รี กิบบ์ เกิดที่เกาะแมน ประเทศอังกฤษ ต่อมาครอบครัวย้ายไปอยู่ที่แมนเชสเตอร์ และย้ายไปอาศัยที่บริสเบน ประเทศออสเตรเลียในปี ค.ศ. 1958  แบร์รีกับน้องชายฝาแฝดคือ โรบินและมอริซ ได้เริ่มร้องเพลงและบันทึกเสียงในชื่อ "บีจีส์"  ก่อนจะย้ายกลับประเทศอังกฤษในปี 1967 และส่งเดโมเทปให้กับไบรอัน เอปสไตน์ ผู้จัดการวงเดอะบีเทิลส์ ซึ่งส่งต่อให้กับโรเบิร์ต สติกวูด และได้เซ็นสัญญาออกแผ่นเสียงในอังกฤษและสหรัฐอเมริกา และประสบความสำเร็จสูงสุด มียอดขายมากกว่า 100 ล้านแผ่น  ต่อมาพี่น้องกิบบ์ได้ย้ายไปอาศัยที่ไมอามี ฟลอริดา สหรัฐอเมริกา ตั้งแต่ปี 1975 จนถึงปัจจุบัน

ในการร้องเพลงประสานเสียงของบีจีส์ มอริซเป็นคนร้องโทนเสียงบีบแหลมสูงสุด

## อ้างอิง

## แหล่งข้อมูลอื่น
*The Official Barry Gibb Website
*The Brothers Gibb 
*The Bee Gees 
*

หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:นักแต่งเพลงชาวอังกฤษ
หมวดหมู่:นักร้องเสียงเทเนอร์
หมวดหมู่:นักร้องเสียงเคาเตอร์เทเนอร์
หมวดหมู่:บุคคลจากเกาะแมน
หมวดหมู่:นักดนตรีจากแมนเชสเตอร์
หมวดหมู่:บุคคลจากบริสเบน
หมวดหมู่:บุคคลจากไมแอมี
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:เซอร์
ออสการ์ นีเอไมเยร์

**ออสการ์ รีเบย์รู จี อัลเมย์ดา นีเอไมเยร์ โซอาริส ฟิลยู** () หรือ **ออสการ์ นีเอไมเยร์** เกิดเมื่อวันที่ 15 ธันวาคม ค.ศ. 1907 เป็นสถาปนิกชาวบราซิล ที่ถูกยกย่องว่าเป็น 1 ในบุคคลสำคัญในวงการสถาปัตยกรรมสมัยใหม่ เขาเป็นผู้บุกเบิกในการค้นพบความเป็นไปได้ในการใช้คอนกรีตเสริมแรงอย่างเดียวในการทำให้เกิดผลกระทบด้านสุนทรียศาสตร์

ผลงานอาคารของเขามักมีเอกลักษณ์เรื่องพื้นที่ที่มโหฬารและแสดงถึงการผสมผสานปริมาตรและที่ว่าง ที่จะสร้างรูปแบบอย่างไม่มีแบบแผนและมักจะรับน้ำหนักโดยไพโลติ ทั้งยังได้รับการยกย่องและเสียงวิจารณ์ว่าเป็น "อนุสาวรีย์แห่งประติมากรรม" เขายังได้รับยกย่องว่าเป็นศิลปินผู้ยิ่งใหญ่และหนึ่งในสถาปนิกผู้เยี่ยมยอดในยุคของเขา ผลงานอันโด่งดังของเขาเช่นอาคารสาธารณะจำนวนมากที่ออกแบบในกรุงบราซิเลีย เมืองมรดกโลก และสำนักงานใหญ่สหประชาชาติในนครนิวยอร์ก เป็นต้น

นีเอไมเยร์เสียชีวิตเมื่อวันที่ 5 ธันวาคม ค.ศ. 2012  ที่รีโอเดจาเนโร อายุ 104 ปี

## อ้างอิง

หมวดหมู่:สถาปนิกชาวบราซิล
หมวดหมู่:ผู้ได้รับรางวัลพริตซ์เกอร์
หมวดหมู่:บุคคลจากรีโอเดจาเนโร
MIPS

**MIPS** อาจหมายถึง
* ย่อมาจาก million instructions per second แปลว่า ล้านคำสั่งต่อวินาที เป็นหน่วยวัดความเร็วของการทำงานตามโปรแกรมใดโปรแกรมหนึ่งของตัวประมวลผล หรือของคอมพิวเตอร์แต่ละยี่ห้อว่า สามารถประมวลผลได้กี่ล้านคำสั่งต่อวินาที ยิ่งมากแสดงว่ายิ่งทำงานได้เร็ว
สนูปี้

**สนูปี้** () เป็นตัวละครในการ์ตูนสั้นที่มีมายาวนานเรื่อง *[[พีนัตส์]]* โดยชารล์ เอ็ม ชูลซ์ สนูปี้เป็นสุนัขพันธุ์บีเกิล สัตว์เลี้ยงของชาร์ลี บราวน์ ตัวละครสนูปี้เริ่มบทบาทในการ์ตูนสั้นโดยเป็นเพียงสุนัขธรรมดาทั่วไป แต่ในที่สุดก็ถือว่าเป็นตัวละครที่มีชีวิตชีวาที่สุด และถือเป็นตัวละครตัวหนึ่งที่เป็นที่จดจำมากที่สุดในการ์ตูน  แบบวาดดั้งเดิมของสนูปี้ได้ลอกเลียนแบบเล็กน้อยจาก สไปก์ สุนัขในวัยเด็กของชูลซ์

สนูปี้เป็นสุนัขช่างฝัน ชอบนอนอาบแดดบนหลังคาบ้านตัวเอง ชอบจินตนาการว่าตัวเองเป็นนักบินรบในสงครามโลกครั้งที่ 1 ที่สู้กับเรด บารอน

## อ้างอิง

## แหล่งข้อมูลอื่น
* The complete text of Snoopy's ''It Was a Dark and Stormy Night'' 

หมวดหมู่:ตัวละครที่เป็นสุนัข
หมวดหมู่:ตัวละครพีนัตส์
หมวดหมู่:ตัวละครชายในแอนิเมชัน
หมวดหมู่:ตัวละครชายในหนังสือการ์ตูน
หมวดหมู่:ตัวละครที่เป็นนักเบสบอล
หมวดหมู่:ตัวละครที่เป็นนักเขียน
หมวดหมู่:ตัวละครที่เป็นนักบิน
หนาง

**หนาง** เป็นการถนอมอาหารประเภทเนื้อสัตว์ของทางภาคใต้ ทำจากเนื้อสัตว์ได้หลายชนิด เช่น หมู เนื้อวัว เนื้อไก่ หั่นเป็นชิ้นเล็ก ๆ หมักกับเกลือและน้ำตาลโตนด อาจผสมหยวกกล้วยหรือหน่อไม้ได้ด้วย แล้วนำไปหมักไว้ประมาณ 5-7 วัน หรือจนกว่าจะเปรี้ยว จึงนำมาปรุงอาหารได้ สีของหนางขึ้นกับชนิดของเนื้อสัตว์ ถ้าทำจากหมูจะเป็นสีชมพู เนื้อวัวเป็นสีเทา หนางนำไปปรุงอาหารได้หลายชนิด เช่น ต้ม แกง นึ่ง

หนางของภาคใต้นี้ต่างจากแหนมของภาคเหนือและภาคตะวันออกเฉียงเหนือที่มีส่วนผสมเป็นเนื้อสัตว์ ข้าว ดินประสิว และน้ำตาล 

## อ้างอิง
* อาหารการกินแห่งลุ่มทะเลสาบสงขลา. สงขลา: เครือข่ายสตรีรอบทะเลสาบ. 2551. หน้า 62

## แหล่งข้อมูลอื่น

* วิธีทำต้มกะทิเนื้อหนาง 

หมวดหมู่:อาหารหมักดอง
หมวดหมู่:อาหารไทยภาคใต้
หอคอยเอ็นโซล

**หอคอยเอ็นโซล** หรือ **หอคอยโซล** (; ฮันกุล: N서울타워) หรือชื่ออย่างเป็นทางการ คือ **หอคอยวายทีเอ็นโซล** (YTN Seoul Tower) เป็นหอคอยสำหรับชมเมือง ตั้งอยู่ในกรุงโซล ประเทศเกาหลีใต้ หรือบางครั้งเรียก **หอคอยนัมซัน**  (Namsan Tower) เพราะตั้งอยู่บนภูเขานัมซัน ใจกลางกรุงโซล เป็นหอคอยที่มีความสูงจากฐานประมาณ 236.7 เมตร ถูกสร้างขึ้นในปี ค.ศ. 1969 เพื่อเป็นฐานส่งสัญญาณวิทยุและวิทยุโทรทัศน์แห่งแรกของกรุงโซล ซึ่งเป็นปัจจุบันเป็นฐานที่ส่งสัญญาณวิทยุโทรทัศน์ของหลายสถานี เช่น มุนฮวา, เคบีเอส, เอสบีเอส และเปิดให้เข้าชมเมื่อ ปี ค.ศ. 1980 

หอคอยแห่งนี้ได้รับว่าเป็นหนึ่งในสัญลักษณ์แห่งกรุงโซล เนื่องจากมึความสวยงามมาก ในตอนกลางคืน ทำให้เป็นที่สนใจทั้งผู้คนในประเทศและนักท่องเที่ยวต่างชาติ ที่ขึ้นไปบนหอคอย เพื่อไปชมความสวยงาม ของกรุงโซลในยามค่ำคืน มีทั้งหอดูดาว มีภัตตาคาร มีร้านส่งเสริมการขายโสมของรัฐบาล รวมถึงมีการคล้องแม่กุญแจเป็นจำนวนมากไว้กับรั้วเหล็กที่อยู่ทางด้านล่าง เพื่อเป็นการบ่งบอกถึงความรัก ซึ่งมัคคุเทศก์เมื่อนำนักท่องเที่ยวมาเที่ยว ณ ที่แห่งนี้มักจะแนะนำให้ทำเช่นนั้น

## อ้างอิง

## แหล่งข้อมูลอื่น

*พิกัดภูมิศาสตร์ 
*เว็บไซต์อย่างเป็นทางการ 
*เว็บไซต์อย่างเป็นทางการของการท่องเที่ยว 
* 

อ
หมวดหมู่:สิ่งก่อสร้างในเขตยงซัน
หมวดหมู่:สถานที่คล้องแม่กุญแจรัก
หมวดหมู่:สิ่งก่อสร้างที่มีภัตตาคารหมุน
อักษรวิจิตร

thumb|300px|อักษรวิจิตรภาษาจีนจากสมัยราชวงศ์ซ่งในคริสต์ศตวรรษที่ 11
[thumb|300px|อักษรวิจิตรจาก[ไบเบิลภาษาละติน ค.ศ. 1407]]

**อักษรวิจิตร** () เป็นทัศนศิลป์ชนิดหนึ่ง มักจะเรียกว่าศิลปะของการเขียน  ความหมายในทางปฏิบัติคือ “ศิลปะแห่งการให้รูปแบบเพื่อแสดงถึงลักษณะความหมาย ความกลมกลืน และความชำนาญ”  ประวัติของการเขียนอักษรวิจิตรเป็นประวัติของการพัฒนาที่มาจากความสามารถทางเทคนิค ความรวดเร็วในการเขียน ความจำกัดของวัตถุที่ใช้ สถานที่ที่ทำการเขียน และเวลาที่เขียน  ลักษณะของการเขียนเช่นนี้เรียกว่า script, hand หรือ alphabet 

คำว่า calligraphy มาจากภาษากรีก κάλλος (kallos = *วิจิตร*) และคำว่า γραφή (graphẽ = *การเขียน*)

การเขียนอักษรวิจิตรสมัยใหม่มีตั้งแต่ตัวอักษรที่ออกแบบสำหรับการใช้งานโดยทั่วไป ไปจนถึงการออกแบบตัวอักษรสำหรับงานวิจิตรศิลป์ หรือการเขียนอักษรแบบแอบสแตร็กต์ที่สามารถอ่านได้หรือไม่ได้  ส่วนการเขียนอักษรวิจิตรในสมัยโบราณแตกต่างไปจากอักษรเรียงพิมพ์ (typography) และลายมือที่ไม่ใช่ลายมือคลาสสิก อักษรวิจิตรโบราณจะเป็นอักษรที่มีลักษณะที่เป็นระเบียบแบบแผน แต่ก็มีความอ่อนไหวและแสดงถึงคุณลักษณ์ทางด้านการสร้างสรรค์ของผู้เขียน 

การเขียนอักษรวิจิตรยังเป็นที่นิยมกันในการเขียนบัตรเชิญเนื่องในโอกาสพิเศษ การออกแบบอักษรประดิษฐ์ การออกแบบโลโก ศิลปะทางศาสนา งานจ้างเขียน การสลักอักษรบนหิน หรือประกาศนียบัตรต่างๆ 

## อ้างอิง

### บรรณานุกรม
* Diringer, D. (1968) *The Alphabet: A Key to the History of Mankind* 3rd Ed. Volume 1 Hutchinson & Co. London
* Fraser, M., & Kwiatowski, W. (2006) Ink and Gold: Islamic Calligraphy. Sam Fogg Ltd. London
* Johnston, E. (1909) Manuscript & Inscription Letters: For schools and classes and for the use of craftsmen, plate 6. San Vito Press & Double Elephant Press 10th Impression
* Mediavilla, C. (1996) Calligraphy. Scirpus Publications
* Pott, G. (2006) Kalligrafie: Intensiv Training Verlag Hermann Schmidt Mainz
* Pott, G. (2005) Kalligrafie: Erste Hilfe und Schrift-Training mit Muster-Alphabeten Verlag Hermann Schmidt Mainz
* Zapf, H. (2006) The world of Alphabets: A kaleidoscope of drawings and letterforms, CD-ROM

## ดูเพิ่ม
* หนังสือวิจิตร 

## แหล่งข้อมูลอื่น

*
หม่อมเจ้าอุปลีสาณ ชุมพล

เสวกตรี **หม่อมเจ้าอุปลีสาณ ชุมพล** (9 กรกฎาคม พ.ศ. 2442 – 17 กันยายน พ.ศ. 2517) เป็นพระโอรสในพลตรี พระเจ้าบรมวงศ์เธอ '''พระองค์เจ้าชุมพลสมโภช''' กรมหลวงสรรพสิทธิประสงค์ ประสูติแต่หม่อมเจียงคำ ชุมพล ณ อยุธยา เสกสมรสกับหม่อมเจ้าพวงรัตนประไพ ชุมพล (ราชสกุลเดิม เทวกุล; พระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับ หม่อมพุก เทวกุล ณ อยุธยา) มีโอรสธิดาสามคน คือ 
* นายแพทย์ หม่อมราชวงศ์พัชรีสาณ ชุมพล
* หม่อมราชวงศ์หญิงพวงแก้ว ชุมพล
* หม่อมราชวงศ์จาตุรีสาณ ชุมพล

หม่อมเจ้าอุปลีสาน ชุมพล เข้ารับการศึกษาที่โรงเรียนมหาดเล็กหลวง จนสำเร็จการศึกษาระดับชั้นมัธยมศึกษา แล้วได้เข้ารับราชการในกระทรวงวัง สนองพระเดชพระคุณพระบาทสมเด็จพระมงกุฎเกล้าเจ้าอยู่หัว ภายหลังสงครามโลกครั้งที่สองจบลง จึงกราบถวายบังคมลาออกจากราชการเพื่อไปศึกษาต่อด้วยทุนส่วนองค์ที่ประเทศอังกฤษ จนสำเร็จการศึกษาในระดับปริญญาตรี สาขาประวัติศาสตร์และกฎหมาย ที่วิทยาลัยเซนต์แมรี มักดาลีนแห่งมหาวิทยาลัยเคมบริดจ์ และเสด็จกลับประเทศสยามเมื่อปี พ.ศ. 2469 หลังจากนั้นได้กลับเข้ารับราชการต่อที่กระทรวงวังในตำแหน่งปลัดกรมในกระทรวงวัง และเป็นปลัดจางวาง กรมมหาดเล็กหลวง จนถึงปี พ.ศ. 2475 จึงได้รับราชการสนองพระเดชพระคุณในสำนักพระราชวัง กระทั่งพระบาทสมเด็จพระปกเกล้าเจ้าอยู่หัวทรงสละราชสมบัติเมื่อปี พ.ศ. 2477

หม่อมเจ้าอุปลีสาณ ชุมพล ทรงร่วมก่อตั้งธนาคารไทยทนุ เมื่อปี พ.ศ. 2492 ทรงดำรงตำแหน่งประธานกรรมการคนแรกของธนาคาร และทรงดำรงตำแหน่งสมาชิกวุฒิสภา ชุดที่ 2 (สมาชิกวุฒิสภา พ.ศ. 2489) แต่งตั้งเมื่อวันที่ 18 พฤศจิกายน พ.ศ. 2490 สิ้นสุดลงเมื่อวันที่ 17 พฤศจิกายน พ.ศ. 2493

ในปี พ.ศ. 2501 หม่อมเจ้าอุปลีสาน ชุมพล ได้รับการแต่งตั้งให้เป็นผู้ดูแลรักษาและจัดการผลประโยชน์ทรัพย์สินส่วนพระองค์แทนพระสุทธิอรรถนฤมนตร์ (สุธ เลขยานนท์) ตามประกาศนายกรัฐมนตรี ลงวันที่ 16 สิงหาคม พ.ศ. 2501 และทรงดำรงตำแหน่งประธานกรรมการผู้อำนวยการทรัพย์สินส่วนพระองค์พระมหากษัตริย์

นอกจากนี้หม่อมเจ้าอุปลีสาน ชุมพล ยังได้ประทานที่ดินส่วนองค์ คือ "สวนโนนดง" ให้เป็นที่ก่อสร้างโรงพยาบาลประจำจังหวัดอุบลราชธานี เพื่อเป็นอนุสรณ์แด่พระเจ้าบรมวงศ์เธอ กรมหลวงสรรพสิทธิประสงค์ พระบิดา ปัจจุบันเป็นที่ตั้งของโรงพยาบาลสรรพสิทธิประสงค์ และวิทยาลัยพยาบาลบรมราชชนนี สรรพสิทธิประสงค์ จังหวัดอุบลราชธานี

หม่อมเจ้าอุปลีสาณ ชุมพล สิ้นชีพตักษัยเมื่อวันที่ 17 กันยายน พ.ศ. 2517 สิริชันษา 75 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพเมื่อวันที่ 26 พฤศจิกายน พ.ศ. 2517 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เครื่องราชอิสริยาภรณ์

## อนุสรณ์
* ถนนอุปลีสาณ เขตเทศบาลนครอุบลราชธานี

## พงศาวลี




## อ้างอิง

หมวดหมู่:ราชสกุลชุมพล
หมวดหมู่:หม่อมเจ้าชาย
หมวดหมู่:นักการธนาคารชาวไทย
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ ป.ป.ร.3
หม่อมเจ้ากมลีสาณ ชุมพล

รองเสวกเอก **หม่อมเจ้ากมลีสาณ ชุมพล** เป็นพระโอรสใน พระเจ้าบรมวงศ์เธอ กรมหลวงสรรพสิทธิประสงค์ ประสูติแต่หม่อมเจียงคำ ชุมพล ณ อยุธยา

## พระประวัติ
**รองเสวกเอก หม่อมเจ้ากมลีสาณ ชุมพล** มีพระนามลำลองว่า **ท่านชายเล็ก** เป็นพระโอรสใน พลตรีพระเจ้าบรมวงศ์เธอ กรมหลวงสรรพสิทธิประสงค์ ประสูติแต่หม่อมเจียงคำ ชุมพล ณ อยุธยา เมื่อวันที่ 23 เมษายน พ.ศ. 2449 เสกสมรสกับหม่อมเจ้าสีดาดำรวง ชุมพล (ราชสกุลเดิม สวัสดิวัตน์) มีโอรส 2 คน ได้แก่
* หม่อมราชวงศ์ศักดิสาณ ชุมพล สมรสกับวราภรณ์ ชุมพล ณ อยุธยา (สกุลเดิม บุณยรักษ์) มีบุตรธิดา 2 คน ได้แก่
** หม่อมหลวงสิทธิสาณ ชุมพล
** หม่อมหลวงวราภา ชุมพล (นักลีลาศหญิงทีมชาติไทย)
* รองศาสตราจารย์ หม่อมราชวงศ์พฤทธิสาณ ชุมพล อาจารย์ประจำคณะรัฐศาสตร์ จุฬาลงกรณ์มหาวิทยาลัย สมรสกับอรพันธ์ ชุมพล ณ อยุธยา (สกุลเดิม ชาติยานนท์) มีบุตรธิดา 4 คน ได้แก่
** หม่อมหลวงวรารมณ์ ชุมพล
** หม่อมหลวงสมรดา ชุมพล
** หม่อมหลวงกมลพฤทธิ์ ชุมพล
** หม่อมหลวงรัมภาพันธุ์ ชุมพล

หม่อมเจ้ากมลีสาณ เป็นหนึ่งในหกผู้ร่วมก่อตั้งบริษัท อาคเนย์ประกันภัย ร่วมกับดำรง เสรีนิยม, สมสวาท  โชติกเสถียร, พยัพ ศรีกาญจนา, พระยาปรีชานุสาสน์ และพระเจ้าวรวงศ์เธอ พระองค์เจ้าภาณุพันธุ์ยุคล นอกจากนี้ หม่อมเจ้ากมลีสาณ ชุมพล ยังเป็นสมาชิกวงดนตรีลายคราม ซึ่งเป็นวงดนตรีส่วนพระองค์ พระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งทรงรวบรวมนักดนตรีที่เป็นพระประยูรยาติหลายพระองค์เข้าเป็นสมาชิก

## เครื่องราชอิสริยาภรณ์

## พงศาวลี




## อ้างอิง

หมวดหมู่:ราชสกุลชุมพล
หมวดหมู่:หม่อมเจ้าชาย
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:บุคคลในประวัติศาสตร์กรุงรัตนโกสินทร์
ศกุนตลา ปัทมะศังข์

**ศกุนตลา ปัทมะศังข์** (เดิม: หม่อมเจ้าศกุนตลา สวัสดิวัตน์; 29 กันยายน พ.ศ. 2454 – 28 กรกฎาคม พ.ศ. 2524) เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับหม่อมเร่ สวัสดิวัตน์ ณ อยุธยา (สกุลเดิม บุนนาค) มีเจ้าพี่เจ้าน้องร่วมพระชนกชนนีสิบองค์ รวมทั้งเป็นพระขนิษฐาต่างมารดาของสมเด็จพระนางเจ้ารำไพพรรณี พระบรมราชินีในพระบาทสมเด็จพระปกเกล้าเจ้าอยู่หัว

หม่อมเจ้าศกุนตลา สวัสดิวัตน์ทรงลาออกจากฐานันดรศักดิ์เพื่อสมรสกับราศี ปัทมะศังข์ เมื่อวันที่ 16 สิงหาคม พ.ศ. 2478 

ศกุนตลา ปัทมะศังข์ถึงชีพิตักษัยเมื่อวันที่ 28 กรกฎาคม พ.ศ. 2524 สิริชันษา 69 ปี

## ลำดับสาแหรก




## อ้างอิง

หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ราชสกุลสวัสดิวัตน์
หม่อมเจ้าอุษารดี สวัสดิวัตน์

**หม่อมเจ้าอุษารดี สวัสดิวัตน์ ** (12 เมษายน พ.ศ. 2457 – 8 มีนาคม พ.ศ. 2550) เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติหม่อมเร่ สวัสดิวัตน์ ณ อยุธยา ประสูติเมื่อวันที่ 12 เมษายน พ.ศ. 2457 เป็นหม่อมเจ้า ชั้นที่ 4 ในราชสกุลสวัสดิวัตน์

## พระประวัติ
หม่อมเจ้าอุษารดี สวัสดิวัตน์ ประสูติเมื่อวันที่ 12 เมษายน พ.ศ. 2457 ณ บ้านเจ้าพระยาสุรศักดิ์ เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา (สกุลเดิม บุนนาค) มีพระพี่น้องร่วมหม่อมมารดา 10 องค์ ได้แก่ หม่อมเจ้าศกุนตลา, หม่อมเจ้าสุเลสลัลเวง, หม่อมเจ้าอมิตตา, หม่อมเจ้ามโนหรา, หม่อมเจ้าอำณอร์สวัสดิ, หม่อมเจ้าบุญทัดสวัสดิ์, หม่อมเจ้าปุสาณ และหม่อมเจ้าเมรี ตามลำดับ

เมื่อมีชันษาได้ 7 ปี พระบิดาได้ถวายตัวแด่สมเด็จพระศรีสวรินทิราบรมราชเทวี พระพันวัสสาอัยยิกาเจ้า ณ วังสระปทุม สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงพระกรุณาโปรดเกล้าฯ ให้อยู่ในพระอุปถัมภ์ของพระเจ้าบรมวงศ์เธอ พระองค์เจ้าประภาพรรณพิไลย พระราชธิดาในพระบาทสมเด็จพระจุลจอมเกล้าเจ้าอยู่หัว เมื่อมีชันษาได้ 9 ปี จึงตามเสด็จพระเจ้าบรมวงศ์เธอ พระองค์เจ้าประภาพรรณพิไลย ไปประทับ ณ วังสวนสุนันทา โดยเข้ารับการศึกษาที่โรงเรียนราชินี

หลังจากการปฏิวัติสยาม พ.ศ. 2475 เสด็จกลับมาประทับ ณ วังสระปทุม พร้อมมารดาและเจ้าน้องที่ยังไม่ออกเรือน โดยอยู่ในพระราชินูปถัมภ์ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงทำหน้าที่รับใช้ถวายงานบนพระตำหนักใหญ่ และทำหน้าที่ตั้งเครื่องเสวยร่วมกับหม่อมราชวงศ์มาลัยพันธุ์ จักรพันธุ์ กระทั่งสมเด็จพระศรีสวรินทิราบรมราชเทวี พระพันวัสสาอัยยิกาเจ้าเสด็จสวรรคตเมื่อพ.ศ. 2498 จึงอยู่ในพระราชูปถัมภ์ของสมเด็จพระศรีนครินทราบรมราชชนนี และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาโดยลำดับ

หม่อมเจ้าอุษารดี สวัสดิวัตน์ ถึงชีพิตักษัยด้วยพระอาการหทัยเต้นผิดจังหวะ เมื่อวันที่ 8 มีนาคม พ.ศ. 2550 เวลาประมาณ 17.10 น. ณ โรงพยาบาลจุฬาลงกรณ์ สภากาชาดไทย สิริชันษาได้ 92 ปี 10 เดือน 24 วัน มีพิธีพระราชทานเพลิงศพเมื่อวันที่ 14 พฤษภาคม พ.ศ. 2550 ณ วัดเทพศิรินทราวาสราชวรวิหาร
หมวดหมู่:หม่อมเจ้าหญิง
หมวดหมู่:ราชสกุลสวัสดิวัตน์
หมวดหมู่:บุคคลจากโรงเรียนราชินี
หมวดหมู่:บุคคลจากเขตป้อมปราบศัตรูพ่าย
หมวดหมู่:บุคคลจากเขตปทุมวัน
อมิตดา ธรรมารักษ์

**อมิตดา ธรรมารักษ์** (เดิม: หม่อมเจ้าอมิตดา สวัสดิวัตน์; 22 พฤษภาคม พ.ศ. 2465 – 11 กันยายน พ.ศ. 2542) เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับหม่อมเร่ สวัสดิวัตน์ ณ อยุธยา (สกุลเดิม บุนนาค) มีเจ้าพี่เจ้าน้องร่วมพระชนกชนนีสิบองค์ รวมทั้งเป็นพระขนิษฐาต่างมารดาของสมเด็จพระนางเจ้ารำไพพรรณี พระบรมราชินี

หม่อมเจ้าอมิตดา สวัสดิวัตน์ กราบบังคมทูลลาออกจากฐานันดรศักดิ์เพื่อสมรสกับนายแพทย์ สุภร ธรรมารักษ์ เมื่อวันที่ 17 สิงหาคม พ.ศ. 2499 มีธิดาหนึ่งคนคือฐานะพร ธรรมารักษ์ 

อมิตดา ธรรมารักษ์ สิ้นชีพิตักษัย เมื่อวันที่ 11 กันยายน พ.ศ. 2542 ด้วยชันษา 77 ปี

## ลำดับสาแหรก




## อ้างอิง

หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ราชสกุลสวัสดิวัตน์
มอริซ กิบบ์

**มอริซ เอิร์นสต กิบบ์** ซีบีอี  นักร้อง นักแต่งเพลง นักกีตาร์ชาวอังกฤษ  เป็นหนึ่งในสามพี่น้องกิบบ์ ที่เป็นสมาชิกวงบีจีส์ วงดนตรีป็อปวงหนึ่งที่ประสบความสำเร็จสูงสุด มียอดขายมากกว่า 100 ล้านแผ่น  มอริซเป็นคู่แฝดกับโรบิน กิบบ์ เป็นน้องชายของแบร์รี กิบบ์ และเป็นพี่ชายของแอนดี กิบบ์ มอริซ กิบบ์ เป็นนักแต่งเพลงชาวอังกฤษที่ประสบความสำเร็จสูงสุดเป็นอันดับ 14  บนชาร์ตของอังกฤษ

มอริซ กิบบ์ เกิดที่เกาะแมน ประเทศอังกฤษ ต่อมาครอบครัวย้ายไปอยู่ที่แมนเชสเตอร์ และย้ายไปอาศัยที่บริสเบน ประเทศออสเตรเลียในปี ค.ศ. 1958 มอริซร่วมกับแบร์รีและโรบิน โดยมอริซเน้นไปที่การแต่งทำนองและเรียงเรียงเสียงประสาน ได้เริ่มร้องเพลงและบันทึกเสียงในชื่อ "บีจีส์" ก่อนจะย้ายกลับประเทศอังกฤษในปี 1967 และได้เซ็นสัญญาออกแผ่นเสียงในอังกฤษและสหรัฐอเมริกา   ต่อมาพี่น้องกิบบ์ได้ย้ายไปอาศัยที่ไมแอมี ฟลอริดา สหรัฐอเมริกา ตั้งแต่ปี 1975 จนกระทั่งเสียชีวิตเมื่อปี 2003 ภายหลังการเสียชีวิตของมอริซ สมาชิกบีจีส์ที่เหลือเพียงสองคน คือโรบินและแบร์รีได้ประกาศว่าจะหยุดการแสดงโดยใช้ชื่อ บีจีส์  จนกระทั่งในปี 2009 ทั้งคู่ได้ประกาศว่าจะกลับมาแสดงร่วมกันอีกครั้งหนึ่ง

มอริซ สมรสกับลูลู่ นักร้องชาวสกอตแลนด์ชื่อดังในปี ค.ศ. 1969 ก่อนจะหย่าขาดจากกันในปี 1973 ทั้งคู่ไม่มีบุตรด้วยกัน

## อ้างอิง

## แหล่งข้อมูลอื่น
*The Brothers Gibb 
*The Bee Gees 
*

หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:นักแต่งเพลงชาวอังกฤษ
หมวดหมู่:นักร้องเสียงเทเนอร์
หมวดหมู่:บุคคลจากเกาะแมน
หมวดหมู่:นักดนตรีจากแมนเชสเตอร์
หมวดหมู่:บุคคลจากบริสเบน
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:บุคคลฝาแฝดจากอังกฤษ
แบดโรมานซ์

"**แบดโรมานซ์**" () คือซิงเกิลแรกของเลดีกากา นักร้องสาวชาวอเมริกัน จากสตูดิโออัลบั้ม *[[เดอะเฟมมอนสเตอร์]]*  เพลงนี้เป็นผลงานการโปรดิวซ์ของเรดวัน โดยได้แรงบันดาลใจมาจากภาวะจิตบกพร่องที่เธอประสบมาเมื่อปีก่อน ฉบับเดโมของเพลงนี้เกิดการรั่วไหล กาก้าจึงเปิดตัวเพลงดังกล่าว ณ สัปดาห์แฟชั่นฤดูใบไม้ผลิ/ฤดูร้อน ปี 2010 ของ Alexander McQueen เมื่อวันที่ 6 ตุลาคม พ.ศ. 2552 ตามด้วยการเผยแพร่ภาพปกซิงเกิล

## รายชื่อเพลง
left|thumb|กาก้าและเดนซ์เซอร์ขณะโชว์ "แบดโรมานซ์" ในคอนเสิร์ต บอร์นดิสเวย์บอล ค.ศ. 2012

* **ดิจิทัลดาวน์โหลด**
# "Bad Romance" – 4:54

* **ดิจิทัลดาวน์โหลดอีพี**
# "Bad Romance" – 4:54
# "Bad Romance" (Hercules & Love Affair Remix) – 5:11
# "Bad Romance" (Chew Fu Remix) – 7:13
# "Bad Romance" (Starsmith Remix) – 4:55
# "Bad Romance" (Music Video) – 5:14

* **ซีดีซิงเกิลประชาสัมพันธ์**
# "Bad Romance" (Short Radio Edit) – 4:00
# "Bad Romance" (Radio Edit) – 4:22
# "Bad Romance" (Main) – 4:54

* **ซีดีซิงเกิล (สหภาพยุโรป)**
# "Bad Romance" (Radio Edit) – 4:24
# "Bad Romance" (Main) – 4:54

* **รีมิกซ์ฉบับเยอรมนี**
# "Bad Romance" (Radio Edit) – 4:21
# "Bad Romance" (Chew Fu Remix) – 7:13
# "Bad Romance" (Starsmith Remix) – 4:55
# "Bad Romance" (Grum Remix) – 4:50
# "Bad Romance" (Bimbo Jones Radio Remix) – 3:58
# "Bad Romance" (Hercules & Love Affair Remix) – 5:11
# "Bad Romance" (Hercules & Love Affair Dub Remix) – 5:11
# "Bad Romance" (Music Video) – 5:14

* **ซีดีซิงเกิลฝรั่งเศส**
# "Bad Romance" (Radio Edit) – 4:21
# "Bad Romance" (Bimbo Jones Radio Remix) – 3:58
# "Bad Romance" (Chew Fu Remix) – 7:13

* **ซีดีซิงเกิล (สหราชอาณาจักร)**
# "Bad Romance" (Radio Edit) – 4:22
# "Just Dance" (Deewaan Mix ft. Ashking, WeDis, Lush, Young Thoro) – 4:16

* **UK 7" picture disc**
# "Bad Romance" (Radio Edit) – 4:21
# "Paparazzi" (DJ Dan Club Remix) – 6:37

* **ดิจิทัลรีมิกซ์อีพี (สหรัฐอเมริกา)**
# "Bad Romance" (Chew Fu H1N1 Fix) – 7:13
# "Bad Romance" (Kaskade Remix) – 4:20
# "Bad Romance" (Bimbo Jones Radio Remix) – 3:58
# "Bad Romance" (Skrillex Remix) – 4:23

* **ดิจิทัลเดอะรีมิกซ์อีพี ส่วนที่ 2 (สหรัฐอเมริกา)**
# "Bad Romance" (Grum Remix) – 4:50
# "Bad Romance" (Richard Vission Remix) – 5:22
# "Bad Romance" (Hercules & Love Affair Remix) – 5:12
# "Bad Romance" (Hercules & Love Affair Dub Remix) – 5:12
# "Bad Romance" (DJ Dan Remix) – 3:44

* **ซีดีซิงเกิล 'เดอะรีมิกซ์' (สหรัฐอเมริกา)**
# "Bad Romance" (Chew Fu H1N1 Fix) – 7:13
# "Bad Romance" (Kaskade Remix) – 4:20
# "Bad Romance" (Bimbo Jones Remix) – 3:58
# "Bad Romance" (Skrillex Remix) – 4:23
# "Bad Romance" (Grum Remix) – 4:51
# "Bad Romance" (Richard Vission Remix) – 5:23
# "Bad Romance" (Hercules & Love Affair Remix) – 5:12

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตปลายทศวรรษ

### ชาร์ตตลอดกาล

## การรับรอง

## ประวัติการจำหน่าย

## อ้างอิง

หมวดหมู่:เพลงของเลดีกากา
หมวดหมู่:ซิงเกิลในปี พ.ศ. 2552
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงอเมริกัน
หม่อมเจ้าเมรี สวัสดิวัตน์

**หม่อมเจ้าเมรี สวัสดิวัตน์** (12 กรกฎาคม พ.ศ. 2475 – 9 ตุลาคม พ.ศ. 2561) เป็นพระธิดาองค์เล็กในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา และเป็นพระขนิษฐาต่างพระชนนีในสมเด็จพระนางเจ้ารำไพพรรณี พระบรมราชินี ในรัชกาลที่ 7

## พระประวัติ
หม่อมเจ้าเมรี ประสูติเมื่อวันที่ 12 กรกฎาคม พ.ศ. 2475 เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับหม่อมเร่ สวัสดิวัตน์ ณ อยุธยา (สกุลเดิม บุนนาค) มีโสทรเชษฐาและโสทรเชษฐภคินี 10 องค์ รวมทั้งเป็นพระขนิษฐาต่างพระชนนีของสมเด็จพระนางเจ้ารำไพพรรณี พระบรมราชินี ในรัชกาลที่ 7

หม่อมเจ้าเมรีสิ้นชีพิตักษัยเมื่อวันที่ 9 ตุลาคม พ.ศ. 2561 ณ โรงพยาบาลจุฬาลงกรณ์ สภากาชาดไทย ศพตั้งสวดพระอภิธรรมที่ศาลามณเฑียร วัดเทพศิรินทราวาสราชวรวิหาร จนถึงวันที่ 16 ตุลาคม พ.ศ. 2561 และพระราชทานเพลิงศพวันที่ 18 ตุลาคมปีเดียวกัน

## กรณียกิจ
หม่อมเจ้าเมรีเคยได้รับพระกรุณาโปรดเกล้าโปรดกระหม่อมให้เสด็จแทนพระองค์ เช่น ในการพระราชพิธีบวงสรวงพระสยามเทวาธิราช ณ พระที่นั่งไพศาลทักษิณ เมื่อเดือนมีนาคม พ.ศ. 2553 เดือนเมษายน พ.ศ. 2556 และเดือนมีนาคม พ.ศ. 2557

## พงศาวลี




## อ้างอิง

หมวดหมู่:หม่อมเจ้าหญิง
หมวดหมู่:ราชสกุลสวัสดิวัตน์
หมวดหมู่:สกุลบุนนาค
เรือด

**เรือด** () เป็นแมลงขาปล้องที่เป็นปรสิต อยู่ใน Phylum Arthropoda, Class Insecta มีชื่อทางวิทยาศาสตร์ว่า *Cimex lectularius*

## ลักษณะทั่วไป
เรีอดมีอวัยวะคล้ายเกล็ด 1 คู่ อยู่ด้านหลังของอกปล้องสุดท้าย หัวสั้น หลบอยู่ในอกปล้องแรกซึ่งกว้าง เรือดจะมีรูปร่างเป็นรูปไข่ ตัวแบน ปากเป็นแบบเจาะ-ดูด (piercing-sucking type) มีลักษณะโค้งงอและสามารถพับเก็บภายในร่องด้านหน้าส่วนหัวได้ ขาของเรือดเป็นแบบขาเกี่ยว (clinging leg) ซึ่งจะมีลักษณะเด่น คือ ปล้อง tibia เป็นง่าม และขาปล้องสุดท้าย คือ claw จะยาวโค้งคล้ายตะขอ

## ที่อยู่อาศัย
มักพบเห็นเรือดอาศัยอยู่ตามร่องเพดานหรือรอยแตกของพื้นบ้าน เตียงไม้ และซอกตะเข็บของที่นอน เรือดเป็นปรสิตที่ไม่ได้อยู่กับ host แต่จะกัด host เมื่อรู้สึกหิว และมีความปราดเปรียวในเวลากลางคืน

## การแพร่กระจาย
เรือดเป็นแมลงที่แพร่กระจายได้รวดเร็ว  แพร่จากบ้านหนึ่งไปยังอีกบ้านหนึ่งโดยไต่ไปตามฝาผนัง ท่อน้ำ การระบาดของเรือดมักพบที่บริเวณที่อยู่อาศัยที่ขาดการดูแลและเอาใจใส่เรื่องของความสะอาดของเครื่องนอน

## วงชีวิต
thumb|300px|right|วัฎจักรชีวิตของเรือด
เรือดตัวเมียวางไข่ตามร่องกระดาน หรือรอยแตกของพื้นบ้าน ตะเข็บที่นอนและเสื้อผ้า เรือดตัวเมียตัวหนึ่งจะวางไข่ได้ครั้งละ 200-500 ฟอง ตัวอ่อน (nymph) ฟักออกเป็นตัวภายใน 4-21 วัน หรือระยะจากไข่เป็นตัวเต็มวัยจะใช้เวลาประมาณ 1-4 เดือน

## ผลต่อสุขภาพ
นอกจากการกัดซึ่งก่อให้เกิดปัญหาแล้ว ยังไม่ปรากฏว่าเรือดนำโรคมาสู่มนุษย์ รอยกัดของเรือดทำให้คันมาก ทั้งนี้เนื่องมาจากน้ำลายของเรือด และอาการคันนั้นจะคันอยู่หลายวัน บางคนก็มีอาการแพ้มาก

เหตุที่เรือดไม่นำโรคอาจเป็นเพราะลักษณะโครงสร้างและนิสัยของเรือด คือ เรือดไม่สำรอกเอาเลือดที่มันดูดเข้าไปแล้วออกมา และขณะที่เจาะ-ดูดเลือดนั้น ตัวเรือดจะไม่ถ่ายมูลเหมือนกับตัวมวน

## การป้องกันและการกำจัดเรือด
# ใช้ สารเดลตาเมทริน (deltamethrin) หรือ ไซเปอร์เมทริน (cypermethrin) ชนิดน้ำฉีดตามร่องและรอยแตกของพื้นบ้าน พื้นเตียง
# เขี่ยขยะฝุ่นละอองตามร่องและรอยแตกของพื้นบ้านออกให้หมด
# ทำความสะอาดหรือนำเครื่องนอนออกผึ่งแดดบ่อยๆ
# ใช้ดินเบาโรย ควรโรยเป็นฝุ่นบางๆ หากโรยเป็นกระจุกจะให้ผลลัพธ์ตรงกันข้าม
# ใช้เครื่องพ่นไอน้ำ อุณหภูมิ 50°C หรือ 122°F

## อ้างอิง

* อินทวัฒน์   บุรีคำ. 2537. บทปฏิบัติการกีฏวิทยาทางการเกษตร. พิมพ์ครั้งที่1. กรุงเทพฯ : โรงพิมพ์รุ่งวัฒนา.
* พิไล   พูนสวัสดิ์. แมลงและสัตว์ขาปล้องที่สำคัญทางการแพทย์. พิมพ์ครั้งที่1 : บริษัทที.พี.พริ้นท์ จำกัด.
* http://webboard.mthai.com/52/2008-02-25/370959.html 

## แหล่งข้อมูลอื่น

หมวดหมู่:แมลง
หมวดหมู่:ปรสิต
เจ้าหญิงเปรรณาแห่งเนปาล

**เจ้าหญิงเปรรณาราชยลักษมีเทวีสิงห์** [เปฺร-ระ-นา] (; 2 กุมภาพันธ์ พ.ศ. 2521) หรือพระนามเดิม **เจ้าหญิงเปรรณาราชยลักษมีเทวีศาหะ** พระราชธิดาองค์เดียวในสมเด็จพระราชาธิบดีชญาเนนทระ กษัตริย์องค์สุดท้ายแห่งเนปาล กับสมเด็จพระราชินีโกมล

เจ้าหญิงเปรรณาเสกสมรสเมื่อวันที่ 23 มกราคม พ.ศ. 2546 กับกุมาร ราช พหาทุร สิงห์ บุตรของนพราช พหาทุร สิงห์ กับอุษา เทวี สิงห์ โดยในงานเสกสมรสครั้งนี้มีพระราชชนกและพระราชชนนี พระเชษฐา ตลอดจนนายกรัฐมนตรีเข้ามาร่วมในเสกสมรสงานนี้ ซึ่งต่อมาเจ้าหญิงก็ได้ให้ประสูติพระโอรส นามว่า ประตาป พหาทุร สิงห์ เมื่อวันที่ 10 ตุลาคม พ.ศ. 2547 

หลังการล้มระบบราชาธิปไตยในเนปาลเมื่อปี พ.ศ. 2551 พระองค์และพระบรมวงศานุวงศ์พระองค์อื่น ๆ จึงตกเป็นสามัญชน

## อ้างอิง

หมวดหมู่:บุคคลจากกาฐมาณฑุ
หมวดหมู่:ชาวเนปาลที่นับถือศาสนาฮินดู
หมวดหมู่:เจ้าหญิงเนปาล
ริงดิอลาร์ม

"**ริงดิอลาร์ม**" () คือเพลงแนวอาร์แอนด์บี-ฮิปฮอปโซล แต่งขึ้นโดยบียอนเซ่ โนวส์, Kasseem "Swizz Beatz" Dean, และ Sean Garrett สำหรับสตูดิโออัลบั้มชุดที่ 2 ของบียอนเซ่ *[[บี'เดย์]]*

"ริงดิอลาร์ม" ได้วางจำหน่ายโดยเป็นซิงเกิลที่สองจากอัลบั้มและก็ได้รับคำวิจารณ์ที่ต่างกันไป  ซิงเกิลนี้เปิดตัวที่อันดับ 12 บนชาร์ต''บิลบอร์ด'' ฮอต 100 ทำให้เป็นเพลงที่เปิดตัวสูงที่สุดในสหรัฐอเมริกาของบียอนเซ่  ต่อมาก็มาสามารถขึ้นไปที่อันดับสูงสุดที่อันดับ 11 ทำให้เป็นซิงเกิลเดี่ยวซิงเกิลแรกที่ไม่สามารถเข้าไปใน 10 อันดับแรกได้ และเป็นซิงเกิลที่ขึ้นชาร์ตได้ต่ำที่สุดอันดับ 2 ในอัลบั้ม *บี'เดย์* เพลงนี้ได้รับการเสนอชื่อเข้าชิงรางวัลแกรมมี ครั้งที่ 49 มิวสิกวิดีโอของซิงเกิลนี้ ได้แรงบันดาลใจมาจากภาพยนตร์ในปี 2535 เรื่อง *Basic Instinct*

## รูปแบบและรายชื่อเพลง
;US Dance Mixes EP

# "Ring the Alarm" (Freemasons Club Mix) - 8:33
# "Ring the Alarm" (Karmatronic Remix) - 3:19
# "Ring the Alarm" (Migtight Remix) - 3:19

;US Urban Mixes EP

# "Ring the Alarm" (Tranzformas Remix) (feat. Collie Buddz) - 4:12
# "Ring the Alarm" (Jazze Pha Remix) - 3:47
# "Ring the Alarm" (Grizz Remix) - 3:32

## คณะอำนวยการสร้าง
* บันทึกเสียงโดย: Jim Caruana
** ผู้ช่วย: Rob Kinelski
* มิกซ์เสียงโดย: Jason Goldstein and Swizz Beatz
** ผู้ช่วย: Steve Tolle

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตปลายทศวรรษ

## การรับรอง

## ประวัติการวางจำหน่าย

## อ้างอิง

หมวดหมู่:ซิงเกิลในปี พ.ศ. 2549
หมวดหมู่:เพลงของบียอนเซ่ โนวส์
วอร์คราฟต์ 3 เวิลด์ เอดิเตอร์

**วอร์คราฟต์ 3 เวิลด์ เอดิเตอร์** เป็นเลเวล เอดิเตอร์ สำหรับเกมวางแผนเรียลไทม์ *[[วอร์คราฟต์ 3: เรนออฟเคออส]]* และภาคต่อ *[[วอร์คราฟต์ 3: บัลลังก์น้ำแข็ง]]* ได้รับการพัฒนาต่อจากเลเวลเอดิเตอร์ของเกม *[[สตาร์คราฟต์]]* ที่ผ่านมา ของบริษัทบลิซซาร์ด ซึ่งให้ผู้เล่นสร้างและปรับแต่งแผนที่และการทัพของตนได้ในรายละเอียดลึกซึ้งและความยืดหยุ่น
 เอดิเตอร์ดังกล่าวได้ถูกใช้สร้างแผนที่อันเป็นที่รู้จักกันอย่างกว้างขวาง เช่น *[[ดีเฟนซ์ออฟดิแอนเชียนส์]]*

## อ้างอิง

## แหล่งข้อมูลอื่น
*TheHelper tutorials
*Wc3campaigns tutorials 
*World Editor FAQ
*Moving from GUI to JASS
*หาเพื่อนเล่นดอทเอ
*แชทดอทเอ

หมวดหมู่:วอร์คราฟต์
เจ้าสุริวงศ์ สว่าง

**สมเด็จเจ้าฟ้าชายสุริวงศ์สว่าง**  ( ; ประสูติ 8 พฤษภาคม พ.ศ. 2506) เป็นพระราชนัดดาใน สมเด็จพระเจ้าศรีสว่างวัฒนา เจ้ามหาชีวิตองค์สุดท้ายแห่งพระราชอาณาจักรลาว ทรงเป็นพระมหากษัตริย์พระราชอาณาจักรลาวพลัดถิ่น ผู้อ้างสิทธิในพระราชบัลลังก์ลาว ปัจจุบันประทับในฐานะผู้ลี้ภัย ณ กรุงปารีส ประเทศฝรั่งเศส

ในปัจจุบันนั้นพระองค์ได้ทรงดำรงตำแหน่งพระประมุข (พระบาทสมเด็จพระเจ้ามหาชีวิต) แห่งรัฐบาลพระราชอาณาจักรลาวพลัดถิ่นทำให้สถานะของพระองค์ได้ตกเป็นที่วิพากษ์วิจารณ์อย่างกว้างขวางจากสังคมชาวลาวว่าพระองค์ทรงเป็นเชื้อพระวงศ์ที่ลงมาเล่นการเมืองอย่างเต็มตัว

## พระประวัติ
สมเด็จเจ้าฟ้าชายสุริวงศ์ สว่าง ประสูติ ณ พระราชวังหลวงในเมืองหลวงพระบาง เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมารกับสมเด็จเจ้าฟ้าหญิงมณีไลย องค์มกุฎราชกุมารี  หลังจากการปฏิวัติของรัฐบาลคอมมิวนิสต์ มีการสถาปนารัฐบาลสาธารณรัฐประชาธิปไตยประชาชนลาว (สปป.ลาว) พระบรมวงศานุวงศ์หลายพระองค์ทรงถูกนำไปยังค่ายสัมมนา แต่สมเด็จเจ้าฟ้าชายสุริวงศ์ สว่างทรงสามารถหลบหนีออกมาได้พร้อมกับพระอนุชา สมเด็จเจ้าฟ้าชายธัญวงศ์ สว่าง ในปี พ.ศ. 2524 แล้วจึงเสด็จลี้ภัยไปยังกรุงปารีส สาธารณรัฐฝรั่งเศส

## การศึกษา
สมเด็จเจ้าฟ้าชายสุริวงศ์ สว่างทรงเข้าศึกษาต่อด้านนิติศาสตร์ที่มหาวิทยาลัยแคลร์มองต์-เฟร์รองด์

## ด้านการเมือง
### บทบาทพระประมุขแห่งรัฐบาลราชอาณาจักรลาวพลัดถิ่น

พระองค์ได้ทรงเป็นพระประมุขแห่งรัฐบาลพระราชอาณาจักรลาวพลัดถิ่นโดยทรงประทับอยู่ที่คฤหาสน์หรูส่วนที่ประเทศฝรั่งเศสซึ่งพระองค์ใช้ประทับเสมือนแทนพระราชวังที่นครหลวงพระบาง

ส่วนในด้านรายจ่ายส่วนพระองค์นั้นในระยะแรกแรกเริ่มของการที่พระองค์ลี้ภัยมาพำนักที่ฝรั่งเศส รัฐบาลฝรั่งเศสได้เป็นผู้รับผิดชอบในเรื่องค่าใช้จ่ายส่วนพระองค์ แต่ต่อมาภายหลังนั้นทางราชวงศ์ลาวได้จัดพิธีบายศรีสู่ขวัญซึ่งมีค่าใช้จ่ายค่อนข้างสูงอย่างต่อเนื่อง ทางฝรั่งเศสจึงลดเงินสนับสนุนรายจ่ายของพระองค์ลง ดังนั้นพระองค์จึงทรงหันไปประกอบอาชีพเพื่อหารายได้ส่วนพระองค์และอีกส่วนมาจากเงินบริจาคของชาวลาวโพ้นทะเลที่มีจิตศรัทธาในระบอบกษัตริย์
#### การก่อการร้ายที่ด่านวังเตา
รัฐบาลราชอาณาจักรลาวพลัดถิ่นได้มีก่อการร้ายเพื่อเปลี่ยนแปลงการปกครองของสปป.ลาวและฟื้นฟูระบอบกษัตริย์โดยได้รับเงินสนับสนุนจากรัฐบาลพระราชอาณาจักรลาวพลัดถิ่นอย่างต่อเนื่อง

เมื่อวันที่ 3 มิถุนายน พ.ศ. 2543  เจ้าสุลิวงศ์ สว่างได้ทรงแต่งตั้งให้ ท้าวสีสุก ไชยแสง เป็นหัวหน้ากลุ่มขบวนการต่อต้านรัฐบาลสปป.ลาว ได้นำกำลังติดอาวุธบุกยึดด่านวังเตา เมืองโพนทอง แขวงจำปาสัก ประเทศลาว เมื่อเช้ามืดวันที่ 3 กรกฎาคม 2543 ในภารกิจดังกล่าวได้มีการจับชาวบ้านในพื้นที่ดังกล่าวเป็นตัวประกันไว้จำนวนหนึ่ง เพื่อต่อรองกับกองทัพประชาชนลาว ถือเป็นการก่อการร้ายข้ามพรมแดนระหว่างประเทศ

## หมายเหตุ
ในพระราชสำนักลาว มีการเรียกพระนามของพระองค์ว่า *สมเด็จเจ้าฟ้าชายสุริวงศ์ สว่าง*

## เครื่องราชอิสรยาภรณ์

### ไทย

## อ้างอิง

หมวดหมู่:ราชวงศ์ลาว
หมวดหมู่:ผู้อ้างสิทธิในราชบัลลังก์
หมวดหมู่:บุคคลจากหลวงพระบาง
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:ราชวงศ์ล้านช้างร่มขาว
ภาวะอยากแปลงเพศ

thumb|ผู้แปลงเพศ ชูตัวหนังสือเอ็กซ์วายที่เขียนบนฝ่ามือ
**ภาวะอยากแปลงเพศ** () หรือ **ทรานส์เซ็กชวล** () เป็นภาวะที่แสดงตนเองทางเพศด้านกายภาพที่แตกต่างจากเพศแรกเกิดของตน สาเหตุอาจเกิดจากความรู้สึกไม่สะดวกสบายใจและต้องการเปลี่ยนไปเป็นเพศตรงข้าม หรือถ้าการทำงานไม่ปกติหรือความยุ่งยากในการแสดงตัวตนในเพศนั้น ภาวะอยากแปลงเพศถูกตีตราในหลายส่วนของโลกแต่เป็นที่เปิดกว้างมากกว่าในสังคมตะวันตกในช่วงปลายศตวรรษที่ 20 ร่วมไปกับการพัฒนาเรื่องการผ่าตัดแปลงเพศ แต่ก็ยังคงมีข้อโต้แย้งเกิดขึ้น ทั้งการเลือกปฏิบัติและทัศนคติแง่ลบต่อบุคคลแปลงเพศ ที่มักเกี่ยวข้องกับความเชื่อด้านศาสนาและวัฒนธรรม

## อ้างอิง

หมวดหมู่:เพศ
หมวดหมู่:เพศภาวะ
หมวดหมู่:คนข้ามเพศ
อุทกวิทยา

thumb|400px|น้ำปกคลุมร้อยละ 70 ของพื้นที่ผิวโลก

**อุทกวิทยา** () เป็นคำที่มาจากภาษากรีก คือ νερό ซึ่งแปลว่า น้ำ (water) และ μελέτη ซึ่งแปลว่า การศึกษา (study)เป็นการศึกษาการเคลื่อนที่ การกระจาย และคุณภาพของน้ำ รวมถึงวงจรอุทกวิทยา ทรัพยากรน้ำ และการดูแลน้ำอย่างยั่งยืน นักอุทกวิทยาจะมีพื้นความรู้ในด้าน ภูมิศาสตร์ ธรณีวิทยา วิทยาศาสตร์โลก วิทยาศาสตร์สิ่งแวดล้อม วิศวกรรมโยธา และ วิศวกรรมสิ่งแวดล้อม
"อุทกวิทยา" ตามพจนานุกรมฉบับราชบัณฑิตยสถาน (พ.ศ.2542) หมายถึง วิชาที่ว่าด้วยน้ำที่มีอยู่ในโลก ดังนั้น งานด้านอุทกวิทยาจึงหมายถึง งานที่เกี่ยวกับการสำรวจ เก็บสถิติข้อมูล การศึกษา วิเคราะห์ และวิจัยที่เกี่ยวเนื่องกับน้ำ ทั้งในด้านปริมาณและคุณภาพ เพื่อนำข้อมูลและความรู้ไปใช้ประโยชน์ในการบริหารจัดการน้ำและการพัฒนาประเทศ
คำว่า ไฮโดรโลจี (hydrology) ในภาษาอังกฤษ มาจากภาษากรีกคำว่า  (ไฮโดร) ที่แปลว่า "น้ำ" และ  (โลโกส) ที่แปลว่า "ศึกษา"

## ขอบเขตวิชา
ขอบเขตของวิชาอุทกวิทยา แบ่งออกเป็น 8 แขนง คือ

* อุทกวิทยาพื้นผิวดิน
* อุตุ-อุทกวิทยา
* อุทกวิทยาธรณี
* อุทกวิทยานิเวศ
* อุทกวิทยาเกษตรกรรม
* อุทกวิทยาไอโซโทป
* อุทกวิทยาเคมี
* สารสนเทศอุทกวิทยา

## อ้างอิง
* 
* 


หมวดหมู่:วิศวกรรมชลศาสตร์
หมวดหมู่:วิศวกรรมสิ่งแวดล้อม
หมวดหมู่:วิทยาศาสตร์สิ่งแวดล้อม
THX 1138

**THX 1138** เป็นภาพยนตร์ไซไฟที่ออกฉายในปี ค.ศ. 1971 เขียนบท กำกับ และตัดต่อโดยจอร์จ ลูคัส เป็นผลงานกำกับภาพยนตร์เรื่องยาวเรื่องแรกของลูคัส โดยเป็นการขยายความภาพยนตร์สั้นความยาว 15 นาที เรื่อง *Electronic Labyrinth: THX 1138 4EB* (1967) ที่ลูคัสเคยสร้างไว้ขณะเรียนวิชาภาพยนตร์ที่มหาวิทยาลัยเซาเทิร์นแคลิฟอร์เนีย โดยใช้ทุนสร้างของบริษัท อเมริกันโซโทรป ของฟรานซิส ฟอร์ด คอปโปลา ร่วมทุนกับวอร์เนอร์บราเธอร์ส

ภาพยนตร์กล่าวถึงโลกอนาคตในสังคมแบบดิสโทเปีย ที่ทุกคนแต่งกายในชุดสีขาว โกนผมโล้นเตียน และใช้ยาควบคุมอารมณ์ ความรู้สึก ตลอดจนความรู้สึกทางเพศ มีชีวิตอยู่ภายใต้กรอบบังคับ โดยมีหุ่นแอนดรอยด์ในเครื่องแบบตำรวจเป็นผู้ดูแลกฎระเบียบต่างๆ ตัวเอกของเรื่องมีชื่อว่า **THX 1138** (รับบทโดย โรเบิร์ต ดูวัล) มีเพื่อนร่วมห้องเป็นหญิงสาวชื่อ **LUH 3417** (รับบทโดย แมกกี แมคโอมี) ทั้งคู่แอบงดใช้ยา และเกิดอารมณ์ทางเพศ จนมีเพศสัมพันธ์กัน ซึ่งเป็นการละเมิดกฎหมายของยุคนั้น

ภาพยนตร์ถ่ายทำในซานฟรานซิสโก ในอาคารสถาปัตยกรรมสมัยใหม่ที่ออกแบบโดยแฟรงก์ ลอยด์ ไรต์ ท่าอากาศยานนานาชาติซานฟรานซิสโก ศูนย์วิทยาศาสตร์ใกล้มหาวิทยาลัยแคลิฟอร์เนีย เบิร์กลีย์ ฉากไล่ล่าถ่ายทำในอุโมงค์ใต้ดินของระบบรถไฟใต้ดินของซานฟรานซิสโก ส่วนนักแสดงประกอบจำนวนมากที่ต้องโกนหัวโล้น ใช้นักแสดงสมัครเล่นจากศูนย์บำบัดผู้ติดยาเสพติด ที่แซนทาโมนิกา ที่ต้องตัดผมสั้นอยู่แล้ว

รหัส "THX 1138" เป็นสัญลักษณ์ส่วนตัวของลูคัส ที่ถูกนำมาสอดแทรกใช้ในภาพยนตร์เรื่องต่างๆ ของเขาอยู่เสมอ ทั้งในภาพยนตร์ชุดสตาร์วอร์ส อินเดียนา โจนส์ หรือแม้แต่ในเกมคอมพิวเตอร์ของลูคัสอาร์ตส ในภาพยนตร์เรื่อง *[[American Graffiti]]* (1973) รถยนต์ฟอร์ด Model A สีเหลืองสดในเรื่อง ติดป้ายทะเบียน "THX 138" ทั้งยังถูกนำไปใช้เป็นชื่อมาตรฐานระบบภาพและเสียง THX ที่พัฒนาขึ้นในปี ค.ศ. 1983

## นักแสดง
[thumb|ภาพวาด ''Christ Giving His Blessing'' (1478) โดย[ฮันส์ เม็มลิง ถูกนำมาใช้แทนตัวตนของ OMM 0910 เทพเจ้า]]
* โรเบิร์ต ดูวัล รับบท THX 1138
* โดนัลด์ พลีเซนซ์ รับบท SEN 5241
* ดอน เปโดร คอลลีย์ รับบท SRT โฮโลแกรม
* แมกกี แมคโอมี รับบท LUH 3417
* เอียน โวล์ฟ รับบท PTO นักโทษ
* มาร์แชล เอฟรอน รับบท TWA นักโทษ
* ซิด เฮก รับบท NCH นักโทษ
* เจมส์ วีตัน ให้เสียง OMM 0910

## อ้างอิง

## แหล่งข้อมูลอื่น
* เว็บทางการ 
* 
* DVD THX forum 

หมวดหมู่:ภาพยนตร์อเมริกันที่ออกฉายในปี พ.ศ. 2514
หมวดหมู่:ภาพยนตร์ที่กำกับโดย จอร์จ ลูคัส
หมวดหมู่:ภาพยนตร์ไซไฟ
หมวดหมู่:ภาพยนตร์อเมริกัน
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์หุ่นยนต์
หมวดหมู่:ภาพยนตร์ที่ถ่ายทำในซานฟรานซิสโก
หมวดหมู่:ภาพยนตร์เปิดตัวผู้กำกับในปี พ.ศ. 2514
เรดวัน

**เรดวัน** (Nadir Khayat) เกิดวันที่ 9 เมษายน ค.ศ. 1972 ณ ประเทศโมร็อกโก เป็นนักประพันธ์เพลงและโปรดิวเซอร์ ลูกครึ่งชาวโมรอกโก-สวีเดน  

## ประวัติ
เรดวันเริ่มต้นงานโปรดิวเซอร์ของเขาด้วยการโปรดิวซ์งานเพลงป๊อปแบบยุโรปในช่วงคริสต์ศตวรรษที่ 21 ภายหลังการต่อสู้ดิ้นรนมานาน เรดวันก็ได้รับคำชื่นชมในแคนาดาด้วยผลงานการโปรดิวซ์ให้กับ คาร์ล เฮนรี นักร้องชาวแคนาดา ผู้ได้รับการเสนอชื่อเข้าชิงรางวัลจูโน ในเพลงดังอย่าง "ไอวิช" และ "ลิตเติลมามา" เช่นเดียวกับที่ประเทศบ้านเกิดของเขา เขาได้รับรางวัลแกรมมิส และ เพลงสแกนดิเนเวียแห่งปี ในเพลง "สเต็ปอัป" ซึ่งเป็นผลงานการประพันธ์ร่วมกับ Bilal Hajji ในปี พ.ศ. 2549 เรดวันเป็นที่รู้จักในวงการตลาดเพลงสากลมากขึ้นด้วยเพลงยอดนิยมของเขาคือ "แบมบู" หรือเพลง "ออฟฟิเชียลเมโลดี" สำหรับฟุตบอลโลก 2006 ซึ่งได้รับคัดเลือกจากกว่า 1,000 เพลง "แบมบู" ได้นำมาใช้ประกอบการประชาสัมพันธ์และงานต่างๆ ระหว่างการถ่ายทอดทางโทรทัศน์หรือโฆษณาของงานฟุตโลก 2006 อย่างเป็นทางการ เรดวันยังมีผลงานการโปรดิวซ์ให้กับเพลง "ฮิปส์ดอนต์ไล" ของชากีร่า และยังได้นำเพลง "แบมบู" ของเขามารีมิกซ์ใหม่ขับร้องโดยชากีร่า และ Wyclef Jean ในพิธีปิดฟุตบอลโลก 2006 ณ กรุงเบอร์ลิน มีผู้ชมทั่วโลกกว่า 1.2 พันล้านคน แม้ว่าเพลง "แบมบู" จะเป็นรากฐานให้กับเรดวันในฐานะโปรดิวเซอร์หนุ่มคนใหม่ในตลาดเพลงสากล แต่เรดวันกับกล่าวว่ามันไม่ได้มีอิทธิพลขนาดที่เขาคิด

## อ้างอิง

## แหล่งข้อมูลอื่น
* Interview, HitQuarters March 2009

หมวดหมู่:ชาวโมรอกโก
หมวดหมู่:ชาวสวีเดน
หมวดหมู่:โปรดิวเซอร์เพลง
คนข้ามเพศ

thumb|''ธงทรานส์เจนเดอร์ไพรด์'' (Transgender Pride Flag)
[thumb|right|200px|[ปริญญา เจริญผลจากภาพยนตร์ *[[บิวตี้ฟูล บ๊อกเซอร์]]*]]
**คนข้ามเพศ** หรือ **ทรานส์เจนเดอร์** () คือ บุคคลที่มีเพศภาวะไม่สัมพันธ์กับเพศสภาพของตนเอง ไม่ได้หมายถึง รูปแบบของเพศวิธีหรือรสนิยมทางเพศ

คนข้ามเพศอาจจะแสดงตนเป็นคนรักต่างเพศ (Heterosexual), รักร่วมเพศ (Homosexual), รักร่วมสองเพศ (Bisexual), รักทุกเพศ (Pansexual), รักหลายเพศ (Pansexual) หรือไม่ฝักใจทางเพศ (Asexual) ก็ได้

คนข้ามเพศยังอาจหมายถึง บุคคลที่แสดงตนไม่เหมือนเพศชายหรือเพศหญิงตามธรรมเนียมนิยม แต่รวมหรือย้ายไปในทางเพศตรงข้าม รวมตลอดถึง คนที่เปลี่ยนไปเป็นเพศตรงข้ามกับเพศที่มีมาแต่แรกกำเนิด (ยึดจากอวัยวะสืบพันธุ์) หรือรู้สึกผิดหรือไม่พอใจในเพศที่มีอยู่ หรือไม่ต้องการแสดงออกอย่างเพศสภาพที่มีอยู่

คนข้ามเพศอาจมีบุคลิกลักษณะอย่างคนทั่วไปหรือไม่ก็ได้

## ดูเพิ่ม
* ผู้หญิงข้ามเพศ
* ผู้ชายข้ามเพศ
* กระเทย

## อ้างอิง
บลิซซาร์ดเอ็นเตอร์เทนเมนต์

**บริษัท บลิซซาร์ด เอ็นเตอร์เทนเมนต์** () เป็นบริษัทผู้ผลิตและจัดจำหน่ายวิดีโอเกมสัญชาติอเมริกัน ก่อตั้งขึ้นในปี พ.ศ. 2534 โดยใช้ชื่อว่า **ซิลิกอน & ไซแนพซ์** เดิมเป็นบริษัทผลิตพอร์ตเกมสำหรับค่ายเกมอื่น ๆ ก่อนที่จะเริ่มการพัฒนาซอฟต์แวร์ของตนในปี พ.ศ. 2536 ก่อนที่ในปี พ.ศ. 2537 ได้เปลี่ยนชื่อเป็น บลิซซาร์ด เอ็นเตอร์เทนเมนต์ บริษัทดังกล่าวได้ผลิตเกมพีซีซึ่งขายดีและประสบความสำเร็จหลายอย่าง รวมทั้ง *[https://en.m.wikipedia.org/wiki/Warcraft วอร์คราฟต์]*, *[[สตาร์คราฟต์]]*, *[https://en.m.wikipedia.org/wiki/Diablo_(series) เดียโบล]* และ *[[โอเวอร์วอตช์]]* และเกมสวมบทบาทออนไลน์ ''เวิลด์ ออฟ วอร์คราฟต์''

## อ้างอิง

## แหล่งข้อมูลอื่น

* Blizzard's website
* Blizzard UK's website
* Battle.Net website
* 2008 Worldwide Invitational 

หมวดหมู่:บลิซซาร์ด เอ็นเตอร์เทนเมนต์
หมวดหมู่:บริษัทวิดีโอเกม
หมวดหมู่:บริษัทอเมริกันที่ก่อตั้งในปี พ.ศ. 2534
หมวดหมู่:บริษัทของสหรัฐ
มี, มายเซลฟแอนด์ไอ

"**มี, มายเซลฟแอนด์ไอ**" () คือเพลงโดยบียอนเซ่ โนวส์ นักร้องเพลงอาร์แอนด์บี ชาวอเมริกัน แต่งขึ้นโดยโนวส์, Scott Storch และโรเบิร์ต วอลเลอร์ และได้ดูแลการผลิตโดย Storch และโนวส์สำหรับอัลบั้มเปิดตัวของเธอ อัลบั้ม *[[เดนเจอรัสลีอินเลิฟ]]*

"มี, มายเซลฟแอนด์ไอ" ได้วางจำหน่ายเมื่อวันที่ 16 ธันวาคม พ.ศ. 2546 โดยเป็นซิงเกิลที่ 3 จาก *เดนเจอรัสลีอินเลิฟ* ซิงเกิลนี้สามารถขึ้นอันดับสูงสุดที่อันดับ 4 บนชาร์ต''บิลบอร์ด'' ฮอต 100 และอยู่อันดับนั้นได้ 2 สัปดาห์ และทำให้เป็น 4 เพลงติดต่อกันของโนวส์ที่สามารถขึ้นไปใน 5 อันดับแรกในสหรัฐอเมริกาได้ เพลงนี้ได้ถูกจัดลำดับที่ ASCAP Pop Music ปี 2548 Awards ว่าเป็นเพลงที่มีการแสดงมากที่สุด โนวส์ยังได้รับรางวัลนักแต่งเพลงแห่งปีซึ่งแบ่งกับ Storch และ Waller ในงานเดียวกันนี้

## รายชื่อเพลงและรูปแบบ

***ซิงเกิลแผ่นเสียง 12 นิ้วสหรัฐ**
# "มี, มายเซลฟแอนด์ไอ" (เวอร์ชันอัลบั้ม) – 5:01
# "มี, มายเซลฟแอนด์ไอ" (Grizzly a cappella) – 4:32
# "มี, มายเซลฟแอนด์ไอ" (Grizzly Remix) – 4:32
# "มี, มายเซลฟแอนด์ไอ" (Bama Boys Sexy Remix) – 4:42
# "มี, มายเซลฟแอนด์ไอ" (Bama Boys Sexy Instrumental) – 4:42
# "มี, มายเซลฟแอนด์ไอ" (Grizzly Remix Instrumental) – 4:32

***รีมิกซ์สหรัฐ**
# "มี, มายเซลฟแอนด์ไอ" (Grizzly Remix featuring Ghostface Killah)
# "มี, มายเซลฟแอนด์ไอ" (J'Ty Remix featuring Grafh)
# "มี, มายเซลฟแอนด์ไอ" (J'Ty Remix [without rap])
# "มี, มายเซลฟแอนด์ไอ" (Bama Boys Sexy Remix)
# "มี, มายเซลฟแอนด์ไอ" (Eastern Delight Mix)
# "มี, มายเซลฟแอนด์ไอ" (J'Ty Remix [Acapella with rap])
# "มี, มายเซลฟแอนด์ไอ" ( J'Ty Remix [Instrumental])

***ซีดีซิงเกิลสหราชอาณาจักรและยุโรป (พาร์ต 1)**
# "มี, มายเซลฟแอนด์ไอ" (เรดิโออีดิต)
# "Dangerously in Love" (Live from Headliners)

***ซีดีซิงเกิลสหราชอาณาจักร (พาร์ต 2)**
# "มี, มายเซลฟแอนด์ไอ" (เรดิโออีดิต)
# "มี, มายเซลฟแอนด์ไอ" (Eastern Delight Mix)

***แม็กซีซิงเกิลยุโรป**
# "มี, มายเซลฟแอนด์ไอ" (เรดิโออีดิต) – 3:58
# "มี, มายเซลฟแอนด์ไอ" (Eastern Delight Mix) – 4:25
# "มี, มายเซลฟแอนด์ไอ" (Bama Boys Sexy Remix) – 4:42
# "มี, มายเซลฟแอนด์ไอ" (Junior's Radio Mix) – 3:44
# "Work It Out" (Live Video from Headlines) – 3:37 (enhanced video)

***แม็กซีซิงเกิลเยอรมนี**
# "มี, มายเซลฟแอนด์ไอ" (เรดิโออีดิต)
# "มี, มายเซลฟแอนด์ไอ" (เวอร์ชันอัลบั้ม)
# "มี, มายเซลฟแอนด์ไอ" (เสียงดนตรี)
# "มี, มายเซลฟแอนด์ไอ" (อะแคปเปลลา)

***ซีดีพ็อกอิตเยอรมนี (3 นิ้ว)**
# "มี, มายเซลฟแอนด์ไอ" (เรดิโออีดิต) – 3:58
# "มี, มายเซลฟแอนด์ไอ" (Bama Boys Throwback Remix) – 3:58

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## ประวัติการวางจำหน่าย

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2546
หมวดหมู่:เพลงของบียอนเซ่ โนวส์
บลิซซ์คอน

thumb|right|200px|สัญลักษณ์ของกิจกรรม ''บลิซซ์คอน''

***บลิซซ์คอน*** () เป็นกิจกรรมประจำปีของ บลิซซาร์ด เอ็นเตอร์เทนเมนต์ เพื่อเฉลิมฉลองแฟรนไชส์ชุดเกมทั้งสี่ วอร์คราฟต์ สตาร์คราฟต์ ไดอะโบล และ โอเวอร์วอตช์ เริ่มจัดขึ้นครั้งแรกในเดือนตุลาคม พ.ศ. 2548 ณ ศูนย์ประชุมอนาไฮม์ และได้จัดขึ้นนับแต่นั้นเป็นต้นมา ในงานมักจะมีการเปิดตัวใหม่ของแต่ละชุดเกม พรีวิวเกมในอนาคต และช่วงถาม-ตอบสำหรับผู้พัฒนาของบลิซซาร์ด 

## แหล่งข้อมูลอื่น

* Official BlizzCon Site 
* BlizzCon 2009 Live Internet Stream 
* DIRECTV BlizzCon 2009 Television Coverage

หมวดหมู่:บลิซซาร์ด เอ็นเตอร์เทนเมนต์
บิจิงงะ

[thumb|200px|ภาพ “Ase o fuku onna” (สตรีเช็ดเหงื่อ) โดย [อูตามาโระ, ค.ศ. 1798]]
**บิจิงงะ** () เป็นคำทั่วไปสำหรับเรียกศิลปะญี่ปุ่นที่เป็นภาพสตรีผู้มีความงดงามโดยเฉพาะในงานภาพพิมพ์แกะไม้ประเภทภาพอูกิโยะที่เป็นงานศิลปะก่อนหน้าภาพถ่าย คำนี้ใช้สำหรับมีเดียสมัยใหม่ด้วยที่เป็นภาพที่ของสตรีที่มีลักษณะเป็นแบบคลาสสิก โดยเฉพาะที่เป็นภาพของสตรีที่แต่งตัวด้วยกิโมโน

ศิลปินภาพอูกิโยะแทบทุกคนจะสร้างงานบิจิงงะ เพราะเป็นหัวข้อหลักของศิลปะประเภทที่ว่านี้ จิตรกรผู้มีความเชี่ยวชาญและมีชื่อในการเขียนบิจิงงะที่สำคัญ ได้แก่ คิตากาวะ อูตามาโระ, ซูซูกิ ฮารูโนบุ, โทโยฮาระ ชิกาโนบุ และ โทริอิ คิโยนางะ

## ดูเพิ่ม
*Hamanoka, Shinji. *Female Image: 20th Century Prints of Japanese Beauties*. Hotei Publishing 2000. ISBN 90-74822-20-7

## ดูเพิ่ม
* ภาพพิมพ์แกะไม้
* ภาพอูกิโยะ 

## แหล่งข้อมูลอื่น
*Bijinga artworks 

หมวดหมู่:ภาพพิมพ์แกะไม้
หมวดหมู่:ภาพอูกิโยะ
หมวดหมู่:ศิลปะญี่ปุ่น
หมวดหมู่:คำและวลีภาษาญี่ปุ่น